b"\n_START_ARTICLE_\nClaude Antoine Hippolyte de Pr\xc3\xa9val\n_START_SECTION_\n\xc5\xbdivljenjepis\n_START_PARAGRAPH_\nIzhajal je iz voja\xc5\xa1ke dru\xc5\xbeine; njegov o\xc4\x8de je leta 1793 postal general._NEWLINE_Claude je leta 1789 pri\xc4\x8del voja\xc5\xa1ko kariero s \xc4\x8dinom podporo\xc4\x8dnika (sous-lieutenant); leta 1794 je postal stotnik in poveljnik artilerijske \xc4\x8dete 42. polbrigade; odlikoval se je v ve\xc4\x8d bitkah, nato pa je prestopil k in\xc5\xbeenircem. Leta 1799 je postal poveljnik bataljona v sestavi Armade Italije (Arm\xc3\xa9e d'Italie); tudi v Italiji se je odlikoval v ve\xc4\x8d bitkah, zakar je bil povi\xc5\xa1an v generaladjutanta. Istega leta je postal \xc5\xa1e pomo\xc4\x8dnik na\xc4\x8delnika \xc5\xa1taba armade._NEWLINE_Po bitki za Pu\xc5\x82tusk je bil povi\xc5\xa1an v brigadnega generala. Leta 1809 je postal poveljnik in in\xc5\xa1pektor za\xc4\x8dasnih konjeni\xc5\xa1kih polkov ter dr\xc5\xbeavni svetnik; naslednje leto je postal voja\xc5\xa1ki generalni in\xc5\xa1pektor. Na tem polo\xc5\xbeaju se je ukvarjal z organizacijo oboro\xc5\xbeenih sil. Za zasluge ga je kralj Ludvik XVIII. Francoski 10. maja 1814 povi\xc5\xa1an v divizijskega generala, imenovan za \xc4\x8dlana Vojnega sveta Francije in za na\xc4\x8delnika \xc5\xbeandarmerija._NEWLINE_Leta 1832 je bil imenovan za poveljnika Sveta za pehoto in konjenico; po ukinitvi sveta je zasedel polo\xc5\xbeaj generalnega in\xc5\xa1pektorja konjenice v letih 1833, 1836 in 1837. Konec leta 1837 je bil imenovan za plemi\xc4\x8da in imenovan za predsednika vojnega odbora v dr\xc5\xbeavnem svetu."